Guru Gembul

**Guru Gembul** (laia 1985) adolah saurang konten kreator jo guru asa Indonesia.

## Iduik
Guru Gambuang manutuik sia dirinyo nan sabananyo lalu mambuek saakan-akan manjadi urang nan "misterius". Banyak nan mandugo namo aslinyo adolah Johan Riyadi. Inyo dikatahui tamat dari Universitas Pendidikan Indonesia. Guru Gambuang manyatakan bahwa inyo salah saurang guru di Banduang samantaro pandapatannyo dari buek konten sampai ratusan juta. Banyak nan picayo inyo bisa manghasilkan ratusan juta sampai milyaran dalam satahun.Ado babarapo media nan manulih namo asli Guru Gambuang adolah Johan Riadi Namo sarato foto Johan Riado sabagai direktur lambago pandidikan Boemi Matohari tasabar lalu nyo parnah manjadi bintang tamu di tv lokal Jawa Baraik iaitu MQTV lalu inyo maota di acaro unit pers mahasiswa UPI tahun 2016. Skripsinyo diagiah judul "Dampak Pamikiran Teosofi (1111-1640). Johan Riadi parnah manjadi guru honor sajarah jo PKN di SMA Nagari 16 Banduang sajak 1 Juli 2017 jo SMP Citra Cemara Banduang. salah saurang pangguno Quora tahun 2021 manulih bahwasanyo Guru Gambuang maaja di SMA Nagari 16 Banduang lalu akatif manjadi pangecek saputa dunio pandidikan. Dalam siniar samo Richard Lee, Guru Gambuang mangaku inyo saorang guru honorer
## Kagiatan
Guru Gambuang mamulai konten YouTube mulonyo mambahas sains, teknologi, filsafaik sarato teori ota-ota, lalu kadang acok pulo mangecek tantang sijarah Indonesia jo dunio. Inyo acok mangkritik komunitas agamo di Indonesia sahinggo namonyo naik daun lo dek itu. Guru Gambuang manakankan baso baliau ndak Sunni ndak pulo Syi'ah, inyo indak ikuik sato aliran kaagamaan apopun, inyo independen 

Inyo bacakak muluik samo Bahar bin Smith. Guru Gambuang manuduah Smith ndak pandai mangaji kitok kuniang nan manjadi dasar anak pondok pasantren dalam balaja agamo.  Guru Gambuang manyabuik Smith "buya palsu" sarato ragu kalau Smith ko cucu nabi Guru Gambuang manyabuik Smith kadang pakai palsu untuk managehan posisinyo sabagai cucu, anak-katurunan nabi.  Panyanyi dangdut Rhoma Irama jo Zein Assegaf, tokoh masyarakaik nan bacakak muluik samo Smith mandukuang muncuang-muncuang Guru Gambuang. Lalu kudian, Guru Gambuang jo Rhoma Irama manantang sacaro jentel Smith untuak mambuktian kaaslian darah katurunan nabinyo lewaik tes DNA, Smith tasingguang tapi inyo manyanggupi jo babarapo syaraik. Di sabuah saminar di Banduang, Guru Gambuang mangkritik sistem pandidikan jo sikolah di Indonesia nan dinilai barek ka administratif ndak jaleh, lalu nyo mandasak aga sistem ko diubah.  Inyo juo mangkritik gaji guru nan randah di Indonesia, hal iko nan diyakini mambuek kualitas pandidikan Indonesia tu buruak. 
## Kontroversi
 "Sagalo sistem indrawi ko acok mangicuah awak atau ndak batuah, kalau bektu mako nyo ndak layak, ndak cocok manjadi sumber informasi (pangatahuan) nan bisa kito picayo."

### Paringatan
Tahun 2023, karano kritiknyo nan manyabuik guru jo pandidikan Indonesia buruak, limo urang aktivis pandidikan maagiah surek tabuka baisi paringatan ka Guru Gambuang karano muncuangnyo nan manyabuik kuliatas guru jo pandidikan tadi di BTV pado 1 Juni 2023. Palapor manilai muncuang Guru Gambuang manghino profesi guru. Guru Gambuang mambela diri bahwosanyo inyo tu mankritik Limbago Pandidikan jo Tanago Pandidikan (LPTK) nan manyiapkan para tanago guru, inyo manilai kato-katonyo alah diubah-ubah sahinggo tajadi salah paham nan baujuang palaporan iko. Masalah iko kudian salasai sacaro mufakaik, sagalo pihak satuju iko hanyo parkaro sabagian guru nan ndak kompeten sajo.

### Manyatokan baso sistem indrawi mangicuah.
Tahun 2024, Guru Gembuang manyabuik:

Kato-kato nan kalua dari muncuang Guru Gambuang mambuek Abdul Muin Banyak (alumni Universitas Minnesota) manjawek bahwosanyo memang indra urang ko tabateh namun katabatehan tu ndak manjadikan indra urang tibo-tibo ndak layak dijadian sumber info tapicayo kayak nan diotaan Guru Gambuang. Justru dek katabatehan itulah nan mandorong urang mambuek alaik bantu nan dapek kito gunokan untuak mampalueh cakrawala manusia, bahkan satalah alaik dibuek, manusia ko masih harus pulo mamakai indranyo untuak mangamati fenomena-fenomena nan tajadi di alam dunia ko, kato Abdul Muin. Bak kato papatah Minangkabau saisuak, *"Alam Takambang Jadi Guru".*

### Tanggapan wakatu badebat jo Muhammad Nuruddin.
Guru Gambuang "dibantai" wakatu cakak muluik di debat ilmiah nan batemakan *"Bisa Ndak Sih Kasahihan Akidah Islam Dibuktian Sacaro Ilmiah?".* Debat ko lumayan paneh, Guru Gambuang jo Muhammad Nuruddin cakak muluik di Universitas Indonesia. Muhammad Nuruddin nan emang bidangnyo manganai iko mambuek Guru Gambuang kanai bantai karano Muhammad Nuruddin pakai sumber jo parsiapan nan amaik matang. Muhammad Nuruddin acok bana mamakai ilmu mantik (logika) saat cakak muluik jo nyo, Muhammad Nuruddin mamakai kaidah ilmu nan langkok.

Katiko debat tangah dimulai, Guru Gambuang nampak ndak siap katiko mandapek "hujjah" argumen jo malimpahnyo referensi nan dipakai Muhammad Nuruddin. Aliah-aliah manjawek jo jawaban nan rancak babasih ilmu pangatahuan bak urang cadiak pandai, Guru Gambuang malah maota nan ndak paralu, bahkan ndak manghormati moderator acara. Gaya mangeceknyo asa malantuang, gadang ota lalu ndak ado titiak pangka malah mambuek inyo tampak ndak mandalami topik nan tangah dibahas. Bak papatah urang saisuak, *"mangecek muncuang dahulu, tapikia kudian".*

### Buku nan indak ado rujukan
Guru Gambuang manjadi sasaran kritik karano buku nan inyo tulih *"50 Muslim Paliang Bapangaruh dalam Sijarah Paradaban Islam: Sajarah nan Dihandok'an"* ndak mamakai sumber. Wargonet kecewa karano buku ko ndak ado sumber lalu dinilai ndak kredibel. Buku tu mamakai foto nan ndak sesuai samo isinyo. Foto nan diambiak ndak pulo dijalehan dari ma dapeknyo. Misalnyo, dalam buku tu ado gambar nan maambiak lukih-malukihnyo Antoine Jean Gros, palukih dari Parancih, koleksi Musium Sajarah Parancih namun gambar tu katarangannyo justru "Lukih-malukih katiko Napoleon marabuik Mesir", kan iko ndak nyambuang.

## Buku

* *Mangecek-an Filsafaik, Ah!* (2025).
* *Di lua kapacayoan: Fakta atau Ota* (2024).
* *"50 Muslim Paliang Bapangaruh dalam Sijarah Paradaban Islam: Sajarah nan Dihandok'an"* (2024).

## Reperensi